Kiwi’s wend hulle tot publiek | Netwerk24
’n Banier wat die Hurricanes laat maak het toe hulle die Superrugby-titel in 2016 gewen het, en intussen voete by die Westpac-stadion gekry het, het dié span se ringkoppe radeloos.
Die Westpac-stadion in Wellington, Nieu-Seeland. Foto: Getty Images
Nou het die span van Wellington, Nieu-Seeland, hulle tot sosiale media gewend en op Twitter ’n inskrywing gemaak wat sê dat enigeen wat inligting oor die banier het wat weggeraak het met die polisie moet skakel.
On Friday March 8 at the @Highlanders match our 2016 Champions Banner located at Aisle 24 of @WestpacStadium was stolen. If you have any information please share with @nzpolice #TacklingTheft ????
— Hurricanes Rugby (@Hurricanesrugby) May 24, 2019
Volgens die plasing is die banier tydens die wedstryd op 8 Maart teen die Highlanders gesteel.
Die stap om die publiek se hulp in te roep, is geneem omdat die polisie weinig uitgerig kon kry om die banier terug te vind, berig die nzherald.co.nz.
“Die stadion het duidelike televisiebeelde van die beweerde oortreder waar gesien kan word dat hy die banier neem. Ons het dit aan die polisie oorhandig, maar het sedertdien niks gehoor nie.
“Ons soek meer inligting, want iemand daar buite weet wie dit (die banier) het,” het die Hurricanes in ’n verklaring aan nzherald.co.nz gesê. – Sportredaksie
Meer oor: Wellington | Superrugby | Hurricanes | Rugby